dh-unibe/image-text_koenigsfelden-charters-post-1500 huggingface dataset:
Ich, graff Herman von Sultz, lantgraff in Cleggoͤw
und
minˀ gnedigen hˀrschaft von Oͤstˀrich
lantvogt zuͦ den ziten, tuͤn kunt, dz fûr mich kam ûff dem nechsten zistag nach
sant Uͦlrichs tag Cuͦnrat von Tayningen der alt und bracht mir fûr, dz er und
Ruͦdolf, sin sun, in gemainschaft wis ze lehen hettint des kernzehenden ze Birkingen
ain dritt tail, des kernzehenden ze Eschbach ain dritt tail, des winzehenden an dem
Schoͤnen Buͤl ze Waltzhuͤt ain dritt tail von der obgenant₎ minˀ herschaft vō Oͤstˀrich.
nun wery der obgenant Ruͤdolf, sin sun, von todes wegen abgangen und dar umb
begert der selb Cuͦnrat von Tayningen von mir und batt mich ernstlich, im ze vˀlihen
zuͦ sinen handen den dritten tail der vorgenanten driger zehenden. dz han ich durch
sinr bett willn̄ getan und han im recht und redlich mit wissent vˀlihen, wz ich im
daran ze recht lihen solt und mocht an der obgenanten miner hˀrschaft vō Oͤstˀrich statt,
doch der selbn̄ miner herschaft an der manschaft und an andren iren rechten dis lehens
unvˀgriffenlich und unschedlich, mit urkùnd dis briefs, besigelt mit minem insigel,
der geben ist ze Waltzhuͦt uff dem tag, als vorgeschribn̄ staͧt, do man zalt von ✳
gotz gebùrt vierzehenhundert und nûn jar. ✳
Kgsf. 486 .
Königsf.
Staatsarchiv
AARGAU
ein lechen brieff um̄ den
drittēteil des kornzendes zuͦ
Bircking₎ ✳ und zuͦ Eschbach
den trit₎ teil des winzend₎
K
S ✳ 17 ✳
Nͦ✳ 32 ✳
xxxj
✳
Cuͦnrat von
Tayningen